遊岳林寺
作者：方干
朝代：唐

paragraphs: 投閒猶自喜，古剎（《岳林寺志》作「策」）剡東尋。
祗樹隨僧老，龍溪遶岸深。
樓高春色晚，天近日光陰。
共笑家聲舊，何時解盍簪。
（見光緒三十四年刊張美翊纂《奉化縣志》卷四。
）（〖1〗張靖龍云：見清戴明琮《明州岳林寺志》卷五《詩賦》。
岳林寺在奉化縣城東北，梁大同二年創于龍溪西，名崇福院。
李紳書額。
會昌中毀。
大中二年閑曠禪師徙建溪東，改岳林寺。
）。